****

**REPUBLIKA E KOSOVËS/ REPUBLIKA KOSOVA/ REPUBLIC OF KOSOVO**



KOMUNA E JUNIKUT

OPSTINA JUNIK/ MUNICIPALITY OF JUNIK

KOMUNA E JUNIKUT

RAPORTI I BUXHETIT KOMUNAL PËR PERIUDHËN JANAR – qershor/ 2019

**Junik, Korrik -2019**

Informata -II- Financiare Periodike 2019

Kërkesat për raportim

Informata Financiare Komunale për periudhën Janar – Qershor 2019, bëhet në bazë të kërkesave për raportim të përkohshëm dhe vjetor bazuar në dispozitat e neneve 46.1 dhe 46.2 të Ligjit Nr. 03/L-048 “Për Menaxhimin e Financave Publike dhe Përgjegjësitë” dhe statutit Komunal.

Informata Financiare Komunale Periodike ka për qëllim të informimit objektiv lidhur me ecurinë dhe me treguesit relevant rreth përmbushjes së planit të grumbullimit të mjeteve sipas burimeve, përmbushjes së obligimeve të planifikuara sipas plan programeve, dinamikën e mjeteve të shpenzuara dhe atë sipas natyrës së shpenzimeve dhe kategorive të përcaktuara buxhetore, rrjedhën e parasë si dhe treguesit tjerë që kanë ndikuar në rezultatet e përgjithshme për këtë periudhë.

Ecuria e përgjithshme e këtyre treguesve do të prezantohet për 14 programet buxhetore :

1. Zyra e Kryetarit
2. Kuvendi Komunal
3. Administrata e Përgjithshme
4. Buxhet dhe Financa
5. Zhvillim Ekonomik
6. Shërbimet publike dhe Inspeksion
7. Urbanizëm, Gjeodezi, Kadastër dhe Mjedis
8. ZKK ( Zyra Komunale për Komunitete)
9. Shëndetësi
10. Mirëqenie Sociale
11. Shërbimet e kujdesit primar
12. Arsim, Kulturë, Rini dhe Sport
13. Arsimi i mesëm
14. Arsimi fillor

TË HYRAT DHE SHPENZIMET BUXHETORE PERIODIKE

Ky raport financiar është përgatitur në përputhje me SNKSP (Standardet Ndërkombëtare te Kontabilitetit ne Sektorin Publik) të bazuar në para të gatshme “Raportimi Financiar sipas Kontabilitetit të bazuar në para të gatshme”. Shënimet në pasqyrat financiare paraqesin pjesë integrale për ta kuptuar pasqyrën, andaj duhet të lexohen së bashku me pasqyrat.

Pasqyrat financiare janë për Komunën e Junikut. Komuna e Junikut kontrollohet nga Qeveria e Kosovës dhe të gjitha aktivitetet e saja financohen nga Buxheti i Konsoliduar i Kosovës.

Komuna e Junikut nuk operon me llogarinë e vet bankare. Qeveria operon me funksion të centralizuar të Thesarit i cili e administron pranimin e parave të gatshme të mbledhura nga të gjitha entitetet buxhetore gjatë vitit financiar. Pagesat e bëra në këtë llogari sa i përket Komunës së Junikut janë të paraqitura në kolonën e llogarisë së vetme të Thesarit në Pasqyrën e Pranimeve dhe pagesave të Parave të Gatshme.

Buxheti i aprovuar në Asamblenë Komunale për vitin 2019 është në vlerë 1,784,765.00€ i cili ka pësuar ndryshime gjatë periudhës Janar – Qershor 2019 për të hyrat nga donacionet dhe donacionet e bartura nga viti 2018 në vlerë 75,373.75€, dhe te hyrat e pashpenzuara te vitit 2018 te bartura për shpenzim në vitin 2019 në shumë prej 87,611.88€, sipas Marraveshjes se mirëkuptimit ne mes te Ministrise se shëndetësisë dhe Komunes se Junikut (14,602.00)€ nga Huamarrja ne kategorinë e mallra dhe shërbime. Buxheti përfundimtar i përgjithshëm duke përfshirë edhe donacionet është në vlerë 1,933,148.62€.



Gjatë këtij gjashtë mujori të vitit 2019 ka ndryshime në mes të buxhetit fillestar dhe aktual siç janë:

Transferi i donacioneve në shumë totale **75,373.75€,** prej tyre **260.98€** nga **UN-HABITAT** janë bartur në kategorinë e investimeve kapitale, **17.50€** nga **KOSTT** në kategorinë Mallra dhe shërbime, **356.50€** nga SAVE THE CHILDREN janë bartur në kategorinë e investimeve kapitale, **46,606.87€** nga DEMOS dhe SIDA janë bartur në kategorinë e investimeve kapitale, **28,131.90€** nga Unioni Evropian prej tyre **498.00€** janë bartur në kategorinë e pagave, **14,008.93€** janë bartur në kategorinë Mallra dhe shërbime dhe **13,624.97€** janë bartur në kategorinë e investimeve kapitale.

Transferi i fondit te huamarrjes ne shume totale **(14,602.00)€** nga Komuna e Junikut ne Ministrinë e Shëndetësisë nga Kategoria e Mallrave dhe Shërbimeve.

Transferi i të hyrave të pashpenzuara të vitit 2018 të bartura për shpenzim në vitin 2019 në shumë prej **87,611.88 €** Ne kategorinë e investimeve kapitale.

**TË HYRAT BUXHETORE 2019**

Pasqyra aktuale Buxhetore 2019, si dhe pasqyrat finale buxhetore për vitet paraprake

Tabela - 2



**TË HYRAT PERIODIKE NGA GRANTI I QEVERISË**



TË HYRAT VETANAKE PERIODIKE 2019

Përveç Grandeve të marra nga niveli qendror, për qëllimet e shpenzimeve të përgjithshme, Komuna ka grumbulluar edhe të hyra vetanake. Ekzistojnë disa kategori kryesore të hyrave vetanake komunale: Tatimi në pronë, Te hyrat nga Shëndetësia, Te hyrat nga Regjistrimi i Automjeteve etj.... Të hyrat totale vetanake të grumbulluara Janar - Qershor 2019 kanë arritur në shumën prej **64,097.09 €** që përbën **56.44%** të planifikimit vjetor **(113,557,00€).**

GRAFIKONI I TË HYRAVE VETANAKE PËRIODIKE 2016 - 2019

Të hyrat vetanake kryesore periodike Janar – Qershor 2019



Ne kategorinë Të hyrat tjera bëjnë pjesë: (Të hyrat nga Gjobat e gjykatave 00.00€, Të hyrat nga shërbimet publike-inspeksioni 2,605.50 € ) gjithsejtë 2,605.50€

Periudha Janar - Qershor 2019 karakterizohet me një realizim të të hyrave në total 64,097.09 € apo 56.44% në raport me planifikimin vjetor, ndërsa krahasuar me vitin paraprak 2018 kemi realizuar 124.31% apo 24.31% më shumë, shprehur në vlerë monetare diferenca është 12,536.31€ më shumë.

SHPENZIMET BUXHETORE 2019

Planifikimi Buxhetor për 2019 duke përfshirë donacionet dhe mjetet e bartura është **1,933,148.62€,** gjatë kësaj periudhe buxhetore janë alokuar mjete në vlerë **1,219,239.97€** ndërsa shpenzuar **670,916.54 €,** apo **55.03%** e buxhetit të alokuar.

Struktura e shpenzimeve sipas kategorive ekonomike.



* Pagat dhe mëditjet të alokuara në vlerë 549,614.28€ janë shpenzuar 549,614.28€ apo 100,00% e mjeteve të alokuara. Krahasuar me vitin paraprak shpenzimi në këtë kategori është më i lartë për 2.38% për shkak të ndikimit të implementimit të projekteve nga donacionet, dhe ndryshimeve te përvojës se punës. Pjesëmarrja e pagave në shpenzimin e përgjithshëm Komunal është 81.92% .
* Mallrat & shërbimet të alokuara në vlerë 124,894.11€ janë shpenzuar 59,398.58€ në përqindje 47.56% e mjeteve të alokuara. Krahasuar me vitin paraprak kemi shpenzime më të larta për 5.84%. Pjesëmarrja e Mallrave & Shërbimeve në shpenzimin e përgjithshëm Komunal është 8.85%.
* Shpenzimet komunale - Komunalit të alokuara në vlerë 20,738.34€ janë shpenzuar 12,101.01€ ose në shkallën prej 58.35% të mjeteve të alokuara. Krahasuar me vitin paraprak kemi shpenzime më të ulëta për 19.48%. Pjesëmarrja e shpenzimeve komunale në shpenzimin total komunal është 1.80%.
* Subvencionet të alokuara në vlerë 30,500.00€ janë shpenzuar 7,700.00€ ose në shkallën prej 25.25% të mjeteve të alokuara. Krahasuar me vitin paraprak kemi shpenzime më të larta për 35.09%. Pjesëmarrja e shpenzimeve te subvencioneve në shpenzimin total komunal është 1.15%.
* Shpenzimet kapitale të alokuara në vlerë prej 493,493.24€ janë shpenzuar 42,102.00€ ose në shkallën prej 8.53% të mjeteve të alokuara. Krahasuar me vitin paraprak kemi shpenzime më të ulëta për 80.56%. Pjesëmarrja e shpenzimeve kapitale në shpenzimin total komunal është 6.28%.
* Në total mjetet e alokuara për periudhën gjashtmujore të vitit 2019 në vlerë prej 1,219,239.97€ janë shpenzuar në vlerë prej 670,916.54€ ose në shkallën 55.03% të mjeteve të alokuara, krahasuar me periudhën e njëjtë të vitit 2018 shpenzimet janë më të ulëta për 19.19%.





SHPENZIMET ANALITIKE KOMUNALIVE, SUBVENCIONEVE DHE INVESTIMEVE KAPITALE





Shënime shpjeguese:

Në totalin e pagave të shpenzuara në vlerë prej **549,614.28€** janë të përfshira:  **549,116.28€** janë nga granti i përgjithshëm për pagesën e pagave të punëtorëve në listën e pagave dhe **498.00€** nga Donacioni i Komisionit Evropian për projektin “Revitalizimi i komunitetit lokal për zhvillimin e turizmit” .

Kategoria e Mallrave dhe shërbimeve të shpenzuara në vlerë prej **59,398.58€** janë të përfshira:  **45,389.65** janë nga granti i përgjithshëm, **14,008.93€** nga donacionet.

Kategoria e Komunalive të shpenzuara në vlerë prej **12,101.01€** të gjitha janë nga granti i përgjithshëm.

Kategoria e Subvencioneve të shpenzuara në vlerë prej **7,700.00€** të gjitha janë nga të hyrat vetanake.

Kategoria e Investimeve Kapitale të shpenzuara në vlerë prej **42,102.67€** janë të përfshira:  **28,477.70€** nga Granti i përgjithshëm, **13,624.97€** nga donacionet.

Shpenzimet sipas Drejtorive dhe progresi me periudhën e njëjtë të viteve paraprake



Në kuadër të Shëndetësisë janë të përfshira: Drejtoria e Shëndetësisë (Administrata), QKMF dhe Shërbimet Sociale.

Në kuadër të Arsimit janë të përfshira: Drejtoria e Arsimit (Administrata), Arsimi fillor dhe Arsimi i mesëm.

* Progresi i shpenzimeve kapitale sipas projekteve për vitin 2019

**\***Ne Projektin bashkëfinancim i projekteve janë te përfshira: Asfaltimi i rrugëve lokale Faza II në shume prej 2,477.70€, në bashkëfinancim me MAPL.

**Mjetet e alokuara për Investime kapitale janë 493,493.24€ nga këto burime:**

* Grandi 334,386.00€ + Te hyrat vetanake 10,646.04€ + Te hyrat e bartura 87,611.88€ dhe 47,224.35€ nga donacionet.

Realizimi i buxhetit për investime kapitale në total është 42,102.67€ **,** prej tyre (28,477.70€ nga Grandi + 00.00€ nga të hyrat vetanake + 00.00€ nga të hyrat e bartura dhe 13,624.97€ nga Donacionet).

Progresi i realizimit te investimeve Kapitale karshi mjeteve të alokuara për periudhën Janar – Qershor te vitit 2019 është **8.53% .**

**Të arkëtueshmet**

****

* REKAPITULLIMI I INFORMATËS FINANCIARE

Kjo informatë periodike Janar – Qershor / 2019 ka për qëllim informimin detal dhe objektiv për të gjithë treguesit financiar, qofshin pozitive apo negative.

Qëllimi kryesor i këtij raporti është që rezultatet pozitive të menaxhimit të këtij buxheti ti forcojmë dhe ti rrisim më tutje, ndërsa treguesit negativë ti eliminojmë gjatë periudhave në vijim. E tërë kjo me qellim që të jemi sa më të suksesshëm në realizimin e të hyrave dhe shpenzimeve për qëllimet e përcaktuara me planet dinamike të veprimit sipas ligjit mbi Buxhetin.

* **PLANIFIKIMI BUXHETOR JANAR - QERSHOR 2019**

Buxheti fillestar i aprovuar nga Kuvendi Komunal në vlerë **1,784,765.00 €** ka pasur ndryshime – rritje në periudhën Janar - Qershor 2019 për të hyrat nga donacionet dhe donacionet e bartura nga viti 2018 në vlerë **75,373.75€,** dhe te hyrat e pashpenzuara te vitit 2018 te bartura për shpenzim në vitin 2019 në shumë prej **87,611.88€,** sipas Marrëveshjes se mirëkuptimit ne mes te Ministrisë se shëndetësisë dhe Komunës se Junikut **(14,602.00)€** nga Huamarrja. Që do të thotë buxheti total për vitin 2019 ka vlerën: **1,933,148.62€.**

* **SHPENZIMET BUXHETORE PERIODIKE JANAR - QERSHOR 2019**
* **Shpenzimet nga Grandi qeveritar:** Komuna ka pranuar mjete në vlerë ***1,015,108.30€*** ka shpenzuar ***635,084.64€*** që do të thotë **62,56%** të mjeteve te alokuara.
* **Shpenzimet nga të hyrat vetanake:** Mjetet e alokuara nga ky burim janë ***41,146.04€***, janë shpenzuar ***7,700.00 €*** që do të thotë **18.71%** te mjeteve të alokuara.
* **Shpenzimet nga Mjetet e bartura të viti paraprak:** Mjetet e alokuara nga ky burim janë ***87,611.88€***, janë shpenzuar ***0.00 €*** që do të thotë **0.00%** te mjeteve të alokuara.
* **Shpenzimet nga Donacionet dhe Participimet:** Nga mjetet e pranuara në vlerë ***75,373.75€*** janë shpenzuar ***28,131.90€*** ose **37.32%** të mjeteve të alokuara – pranuara.
* **Ne përgjithësi në ketë periudhe Janar - Qershor 2019 vlen të përmendet efikasitet mesatar në menaxhimin e buxhetit (pagesa) 55.03% e mjeteve të alokuara buxhetore, krahasuar me periudhën e njëjtë te vitit 2018 kemi shpenzime me te vogla prej 19.20%.**
* **TË HYRAT BUXHETORE PERIODIKE JANAR - QERSHOR 2019**
* **Të Hyrat Vetanake: Komuna ka realizuar dhe alokuar të hyra vetanake në periudhën Janar - Qershor 2019, me të hyra të bartura dhe donacione 204,131.67€ ose 16.74% të alokimeve prej 1,219,239.97€.**
* **Pengesat që kanë ndikuar në rezultate edhe më të mëdha janë:**
  1. Grandi Qeveritar jo i mjaftueshëm për realizimin e aktiviteteve te parapara nga Komuna dhe kufizimet ne planifikimin e shpenzimeve operative.
  2. Vonesa e aprovimit te Ligjit të buxhetit për vitin 2019 nga Kuvendi i Kosovës

Duke pasur parasysh indikatorët e lartë cekur Komuna e Junikut, në Periudhën Janar –Qershor 2019 ka arritur rezultate të mira të cilat u bënë të ditura më lartë.